

**REPUBLIKA HRVATSKA**

**SISAČKO – MOSLAVAČKA ŽUPANIJA**

**GAD KUTINA**

**Grad Kutina**

KLASA:

URBROJ:

Kutina, \_\_.\_\_. 2025.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka \_\_.Statuta Grada Kutine („Službeni vjesnik Sisačko-moslavačke županije“, broj\_\_/\_\_), Gradsko vijeće Grada Kutine na svojoj \_\_. sjednici, održanoj \_\_.\_\_.2025. godine, donosi

**SMJERNICE**

**za organizaciju i razvoj sustava civilne zaštite Grada Kutine razdoblje od 2025. do 2028. godine**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Kutina obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20)(u daljnjem tekstu: Zakon) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te **smjernice za organizaciju i razvoj sustava koje se razmatraju i usvajaju svake četiri godine**.

# CILJ DONOŠENJA SMJERNICA

Smjernice za organizaciju i razvoj sustava civilne zaštite donose se u cilju definiranja pojedinačnih ciljeva, sveukupnog cilja, konkretnih koraka u području civilne zaštite, potrebnih mjera poradi kojih se ti koraci utvrđuju prioritetnim u sustavu civilne zaštite za rok od 4 godine te planiranje osiguranja financijskih sredstava potrebnih za ostvarivanje

prioritetnih razvojnih ciljeva sustava civilne zaštite u razdoblju od 4 godine i to na svim subpodručjima civilne zaštite.

Smjernicama se na temelju Procjene rizika od veliki nesreća za Grad Kutinu, utvrđuju prioritetne preventivne mjere, dinamika i način njihovog provođenja kao i javne politike upravljanja rizicima, tj. smanjivanja ranjivosti kategorija društvenih vrijednosti (život i zdravlje ljudi, gospodarstvo te društvena stabilnost i politika) koje su na području Grada izložene utjecajima prijetnji s nositeljima njihovog provođenja.

Na temelju utvrđenih slabosti postojećih kapaciteta sustava civilne zaštite Smjernicama se utvrđuje način uspostavljanja kapaciteta za primanje kao i za postupanje po informacijama ranog upozoravanja i razvijanju rješenja na jačanju svijesti za postupanje u velikim nesrećama.

Smjernicama se usmjerava razvoj kapaciteta operativnih snaga sustava civilne zaštite, odnosno temeljnih operativnih kapaciteta (operativne snage vatrogastva, operativne snage Hrvatskog Crvenog križa i operativnih snaga Hrvatske gorske službe spašavanja) od značaja za reagiranje u velikim nesrećama te poboljšavanju planiranja i koordiniranja uporabe kapaciteta u velikoj nesreći.

 Grad Kutina organizira poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Temeljem *Zakona,* Grad Kutina dužna je jačati i nadopunjavati spremnost postojećih snaga sustava civilne zaštite na svojem području sukladno Procjeni rizika od velikih nesreća za Grad Kutina Planu djelovanja civilne zaštite Grada Kutine.

Ciljevi u razvoju civilne zaštite utvrđuju se na temelju Procjene rizika od velikih nesreća za Grad Kutinu s naglaskom na:

* preventivne mjere koje se povezuju s javnim politikama i nositeljima kako bi se omogućilo odgovorno upravljanje rizicima od strane svih sektorskih sudionika s lokalne razine sustava civilne zaštite,
* razvoj organizacije sustava civilne zaštite i operativnih kapaciteta za reagiranje u velikim nesrećama.

Sveukupni cilj ovih Smjernica je uspostava organiziranog i učinkovitog sustava civilne zaštite i povezivanje svih sudionika: operativnih snaga sustava civilne zaštite, žurnih službi i građana u jedinstvenu cjelinu radi smanjenja rizika od velikih nesreća i katastrofa, pružanju brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Pojedinačni ciljevi (subpodručja) definirani su kroz normativno uređenje, planske dokumente, operativne snage sustava civilne zaštite, osposobljavanje i vođenje evidencije pripadnika operativnih snaga sustava civilne zaštite Grada Kutine (Baza podataka).

# DOKUMENTI CIVILNE ZAŠTITE

Na temelju članka 17. Zakona o sustavu civilne zaštite („Narodne novine“ broj 82/15) i članka 32. Statuta Grada Kutina („Službene novine Grada Kutine“ br. 6/09, 3/13, 4/13-pročišćeni tekst, 2/18, 4/18 – pročišćeni tekst i 2/20), Gradsko vijeće Grada Kutine na 37. sjednici održanoj 25. ožujka 2021. godine donijelo je Odluku o usvajanju Procjene rizika od velikih nesreća na području Grada Kutine - Revizija I („Službeni novine Grada Kutine“, broj 02/21).

Procjena rizika od velikih nesreća izrađena je sukladno Smjernicama za izradu procjena rizika od velikih nesreća za područje Sisačko - moslavačke županije (KLASA: 810-01/16-03/02, URBROJ: 2176/01-02-17-4, od 31.01.2017.god.).

Sukladno članku 8. Pravilnika o smjernicama za izradu Procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (“Narodne novine” broj 65/16), Grad je u obavezi izrade nove verzije Procjene rizika od velikih nesreća.

Procjena rizika od velikih nesreća temelj je izrade Plana djelovanja civilne zaštite.

Na temelju odredbe članka 17. stavka 3. Zakona o sustavu civilne zaštite („Narodne novine“ broj 82/15, 118/18, 31/20, 20/21), gradonačelnik Grada Kutine donosi Odluku o donošenju Plana djelovanja civilne zaštite Grada Kutine (KLASA: 810-01/21-10/4, URBROJ: 2176/03-10/01-21-1 2021. god.).

Temeljem članka 64. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja članak („Narodne novine“ broj 49/17), nositelji izrade planskih dokumenata u civilnoj zaštiti, dužni su kontinuirano ili najmanje jedanput godišnje, sukladno promjenama u normativnom području, procjenama rizika ili metodološkim promjenama, provoditi njihovo usklađivanje.

Postupak usklađivanja planskih dokumenata provodi se na dva načina:

* redovno tekuće ažuriranje priloga i podataka iz sadržaja dokumenata koje, što se tiče procedure, ne implicira identičan postupak prilikom njihovog usvajanja, ali se o provedenom postupku vodi službena zabilješka,
* suštinske promjene u njihovom sadržaju, na temelju promjena u normativnom području, stanja u prostoru i povećanja urbane ranjivosti, koje zahtijevaju intervencije u drugim planskim dokumentima iste ili niže hijerarhijske razine i koje obuhvaćaju potrebu postupanja u postupku identičnom kao u postupku prilikom njihovog usvajanja.

Sukladno članku 8. stavcima 2. i 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“, broj 65/16), propisano je da se procjena rizika od velikih nesreća izrađuje najmanje jednom u tri godine te se njezino usklađivanje i usvajanje mora provesti do kraja ožujka u svakom trogodišnjem ciklusu. Procjena rizika od velikih nesreća može se izrađivati i češće, ukoliko u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.

U nastavnoj tablici dati je pregled planskih dokumenata i aktivnosti u sustavu civilne zaštite koje Grad Kutina mora sukladno *Zakonu*, posjedovati, odnosno izvršiti.

**Tablica 1. Pregled planskih dokumenata i aktivnosti s područja civilne zaštite**

|  |  |  |  |  |
| --- | --- | --- | --- | --- |
| **R.BR.** | **PLANSKI DOKUMENTI I AKTIVNOSTI** | **NOSITELJI** | **ROK IZVRŠENJA** | **NAPOMENA** |
| 1. | Godišnja Analiza stanja sustava civilne zaštite | Predlaže izvršno tijelo – donosipredstavničko tijelo | Jednom godišnje – vezano uz donošenje Proračuna | / |
| 2. | Godišnji Plan razvoja sustava civilne zaštite s financijskim učincima za trogodišnje razdoblje | Predlaže izvršno tijelo – donosi predstavničko tijelo | Jednom godišnje – vezano uz donošenje Proračuna | / |
| 3. | Smjernice za organizaciju i razvoj sustava civilne zaštite | Predlaže izvršno tijelo – donosi predstavničkotijelo | Jednom u 4 godine – vezano uz donošenje Proračuna | / |
| 4. | Procjena rizika od velikih nesreća | Predlaže izvršno tijelo – donosipredstavničko tijelo | Jednom u 3 godine | Ažuriranja kontinuirano / prema potrebi |
| 5. | Plan djelovanja civilne zaštite | Izvršno tijelo | U roku od 6 mjeseci od donošenja Procjene rizika od velikihnesreća | Ažuriranja jednom godišnje i prema potrebi |
| 6. | Odluka o određivanju pravnih osoba od interesa za sustav civilne zaštite | Predlaže izvršno tijelo – donosi predstavničkotijelo | Po donošenju procjene rizika od velikihnesreća | / |
| 7. | Stožer civilne zaštite | Imenovanje članova Stožera civilne zaštite | Izvršno tijelo | Najkasnije u roku od 30 dana po završetku lokalnih izbora | / |
| Osposobljavanje članova Stožeracivilne zaštite | Izvršno tijelo | U roku od godine dana od imenovanja članovaStožera civilne zaštite |  |
| Poslovnik o radu Stožera civilne zaštite | Izvršno tijelo | Po donošenju temeljnih akata | / |
| Shema mobilizacijeStožera civilne zaštite | Izvršno tijelo | Po donošenju Procjene rizika od velikihnesreća | / |
| 8. | Postrojba civilne zaštite općenamjene | Raspoređivanje pripadnika postrojbe | Stožer civilne zaštite |  | / |
| Operativni postupovnik | Načelnik Stožera civilnezaštite | Po donošenju temeljnih akata | / |
| **R.BR.** | **PLANSKI DOKUMENTI I AKTIVNOSTI** | **NOSITELJI** | **ROK IZVRŠENJA** | **NAPOMENA** |
|  |  | Opremanje postrojbe | Izvršno tijelo | Kontinuirano | / |
| Osposobljavanje postrojbe | Izvršno tijelo | Kontinuirano | Provodi Ministarstvo ili Ovlaštena ustanova |
| 9. | Povjerenici civilnezaštite i njihovi zamjenici | Imenovanje povjerenika civilne zaštite injihovih zamjenika | Izvršno tijelo | Po donošenju Procjene rizika od velikihnesreća | Sukladno kriteriju 1 povjerenik i jedan zamjenik za max. 300 stanovnika |
| Osposobljavanje povjerenika civilne zaštite | Izvršno tijelo | Kontinuirano | Provodi Ministarstvo ili Ovlaštena ustanova |
| 10. | Koordinatori na lokaciji | Načelnica Stožera civilne zaštite | Po donošenju Procjene rizika od velikihnesreća |  |
| 11. | Osigurava uvjete za vođenje i ažuriranje baze podataka o pripadnicima, sposobnostima i resursima operativnih snagasustava civilne zaštite | Izvršno tijelo | Kontinuirano | / |
| 12. | Osigurava uvjete za premještanje, sklanjanje,evakuaciju i zbrinjavanje te izvršavanje zadaća u provedbidrugih mjera civilne zaštite | Izvršno tijelo | Kontinuirano | / |
| 13. | Kod donošenja godišnjeg plana nabave u plan uključujematerijalna sredstva i opremu snaga civilne zaštite | Izvršno tijelo | Jednom godišnje u sklopu donošenja Proračuna | / |
| 14. | Plan vježbi civilne zaštite | Izvršno tijelo | Jednom godišnje | / |
| 15. | Osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelusolidarnosti | Predlaže izvršno tijelo – donosi predstavničko tijelo | Kontinuirano | / |
| 16. | Osigurava uvjete za raspoređivanje pripadnika na dužnost povjerenika civilne zaštite te vođenje evidencijeraspoređenih pripadnika | Izvršno tijelo | Kontinuirano | / |
| 17. | Uspostavlja vođenje evidencije stradalih osoba u velikim nesrećama i katastrofama | Izvršno tijelo | Po nastanku velike nesreće i/ili katastrofe | / |

# OPERATIVNE SNAGE SUSTAVA CIVILNE ZAŠTITE

Mjere i snage u sustavu civilne zaštite na području Grada Kutine provode sljedeće operativne snage civilne zaštite:

• EKO Moslavina d.o.o.,

• Moslavina plin d.o.o.,

• Moslavina d.o.o. Kutina,

• Komunalni servisi Kutina d.o.o.,

• Slukom d.o.o. Kutina,

• SMJEŠTAJNI KAPACITETI: Športski centar Kutina,

• KAPACITETI ZA ZBRINJAVANJE STANOVNIŠTVA I PRIPREMU TOPLIH OBROKA: Osnovna škola Zvonimira Franka sa sportskom dvoranom, Osnovna škola Stjepana Kefelje sa sportskom dvoranom

Operativne snage sustava civilne zaštite Grada Kutine potrebno je planirati i koristiti isključivo u slučajevima velikih nesreća – događaja s neprihvatljivim posljedicama za zajednicu (npr. potres, poplave i sl.) kada njihovo operativno djelovanje koordinira Stožer civilne zaštite.

Za reagiranje u slučaju većine drugih izvanrednih događaja, izvan kategorije velikih nesreća čije su posljedice prihvatljive za zajednicu, potrebno je planirati kapacitete redovnih žurnih službi i to na zadaćama zbog kojih su utemeljene.

Kada izvanredni događaji čije su posljedice prihvatljive za zajednicu (npr. olujna nevremena, snijeg, led, suša i drugi iz kategorije ekstremnih vremenskih nepogoda ili određeni zdravstveni rizici kao što su toplinski val i sl.) i zahtijevaju istovremeno djelovanje više žurnih službi, svaka služba djeluje samostalno dok njihovo reagiranje komunikacijski koordinira Županijski centar 112. Voditelji žurnih službi, po potrebi, neposredno ili posredovanjem Županijskog centra 112 dogovaraju način operativne suradnje na mjestu djelovanja/ reagiranja.

## Vođenje evidencije pripadnika operativnih snaga sustava civilne zaštite

## Sukladno Pravilniku o vođenju evidencija pripadnika operativnih snaga sustava civilne zaštite („Narodne novine“, broj 75/16) ustrojena je evidencija vlastitih pripadnika za operativne snage sustava civilne zaštite Grada Kutine:

* + članove Stožera civilne zaštite,
	+ pripadnike postrojbe civilne zaštite opće namjene,
	+ povjerenike i zamjenike povjerenika civilne zaštite,
	+ pravne osobe od interesa za sustav civilne zaštite,
	+ koordinatore na lokaciji.

Podaci o pripadnicima operativni snaga sustava civilne zaštite Grada Kutine kontinuirano se ažuriraju u planskim dokumentima.

## STOŽER CIVILNE ZAŠTITE

## Na temelju članka 24. stavka 1. Zakona o sustavu civilne zaštite (Narodne novine Republike Hrvatske br. 82/2015; 118/2018; 31/2 i 20/21) i članka 4. stavka 1. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN 126/2019, 17/2020) i članka 46. Statuta Grada Kutine (Službene novine Grada Kutina br.: 6/09, 3/13, 4/13- pročišćeni tekst; 2/18; 4/18-pročišćeni tekst; 2/20 i 2/21) gradonačelnik Grada Kutine donosi Odluku o osnivanju i imenovanju načelnika, zamjenika načelnika i članova Stožera civilne zaštite Grada Kutina (KLASA: 810-01/21-01/23, URBROJ: 2176/03-10/01-21-1, od dana 15. lipnja 2021.).

## Na temelju članka 24. Zakona o sustavu civilne zaštite, („Narodne novine“ br. 82/15, 118/18, 31/20, 20/21, 114/22) i članka 46. Statuta Grada Kutine („Službene novine Grada Kutina“ br. 6/09, 3/13, 4/13- pročišćeni tekst, 2/18, 4/18-pročišćeni tekst, 2/20, 2/21) gradonačelnik Grada Kutine donosi Odluku o izmjeni Odluke o osnivanju i imenovanju načelnika, zamjenika načelnika i članova Stožera civilne zaštite Grada Kutina („Službene novine Grada Kutine“, broj 06/22).

## Stožer civilne zaštite Grada Kutine sastoji se od načelnika Stožera i njegovog zamjenika te 12 članova.

## Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Radom Stožera civilne zaštite Grada rukovodi načelnik Stožera, a kada se proglasi velika nesreća rukovođenje preuzima gradonačelnik. Stožer civilne zaštite Grada upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite te sl. Većina članova Stožera civilne zaštite Grada osposobljena je za provođenja mjera i aktivnosti u sustavu civilne zaštite. Temeljem članka 6. st.2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), u slučaju velike nesreće, Stožer civilne zaštite Grada može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera. Način rada Stožera uređuje se Poslovnikom koji donosi gradonačelnik.

## Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Grada.

## OPERATIVNE SNAGE VATROGASTVA

Vatrogasna zajednica grada Kutina

Vatrogasna zajednica grada Kutine krovna je vatrogasna organizacija na području grada. Objedinjuje rad 20 dobrovoljnih vatrogasnih društava (DVD Janja Lipa, DVD Jamarice, DVD Međurić, DVD Banova Jaruga, DVD Zbjegovača, DVD Ilova, DVD Gojlo, DVD Batina, DVD Husain, DVD Kutina Grad, DVD Kutina Selo, DVD Repušnica, DVD Mikleuška, DVD Selište, DVD Kutinska Slatina, DVD Katoličke Čaire, DVD Krajiška Kutinica, DVD Šartovac, DVD Brinjani i DVD Stupovača) jednog industrijskog dobrovoljnog vatrogasnog društva (IDVD Petrokemija), i jedne vatrogasne postrojbe (VP Kutina).

U razdoblju od 2025. do 2028. godine u području vatrogastva Grada Kutine potrebno je:

* kontinuirano usklađivati Plan zaštite od požar Grada Kutine,
* kontinuirano usklađivati Plan uzbunjivanja DVD-a Kutina,
* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* opremati DVD-e Kutina u skladu s potrebnom propisanom opremom,
* provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila te nabava nove potrebne opreme.

Vatrogasna postrojba Grada Kutina

Naziv ustanove je Vatrogasna postrojba grada Kutina (skraćeno VP Kutina) sa sjedištem u Ulici kneza Ljudevita Posavskog 27, Kutina.

Vatrogasna postrojba Kutina obavlja vatrogasnu djelatnost sudjelovanjem u provedbi preventivnih mjera u zaštiti od požara i eksplozija, gašenjem požara, spašavanjem ljudi i imovine ugroženih požarom i eksplozijom, pružanjem tehničke pomoći u nezgodama i opasnim situacijama te obavljanjem drugih poslova u svim nesrećama i ekološkim katastrofama, na području za koje je osnovana pa i na širem području po zapovjedi nadležnog županijskog vatrogasnog zapovjednika.

U razdoblju od 2025. do 2028. godine u području vatrogastva Grada Kutine potrebno je:

* kontinuirano usklađivati Plan zaštite od požar Grada Kutine,
* kontinuirano usklađivati Plan uzbunjivanja DVD-a Kutina,
* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* opremati DVD-e Kutina u skladu s potrebnom propisanom opremom,
* provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila te nabava nove potrebne opreme.

## GRADSKO DRUŠTVO CRVENOG KRIŽA KUTINA

## Gradsko društvo Crvenog križa je nevladina, humanitarna i neprofitna udruga, najviši organ upravljanja je Skupština koja bira unutarnja tijela, a vanjskoj i unutarnjoj javnosti se jednom godišnje podnose izvješća za proteklu godinu kao što se i donose i godišnji planovi i programi. Organizacija počiva na dobrotvornom i besplatnom radu i angažmanu članstva i volontera koji udružuju svoje vrijeme, znanje, novac i ostale resurse prema svojim mogućnostima.

## Crveni križ provodi edukacije, prvenstveno za pružanje Prve pomoći unesrećenim osobama, radi na osiguranju dovoljnih količina krvi od dobrovoljnih darivatelja krvi i provodi akcije, što predstavlja sigurnost zdravstvenim službama s kojima se komunicira na dnevnoj bazi, organizira poslove u opskrbi stanovništva, izbjeglica i migranata, prehrambenim i higijenskim artiklima, raznim robama (deke, madraci, odjeća …), organizira se rad Službe traženja i izvješćivanja o žrtvama nesreća (javna ovlast Vlade RH), provodi edukaciju školske djece za potrebu pružanja pomoći starim i nemoćnim građanima i svima u potrebi, odgoj za humanost i solidarnost, promociju zdravog načina života, a kroz razne tehnike i kanale obrazuje građane za pomoć i samopomoć. Aktivnosti Crvenog križa provode aktivisti i volonteri koji će biti nositelji poslova za slučaj potrebe te će isto biti u mogućnosti organizacije raznih oblika pomoći.

##  HGSS – STANICA NOVSKA

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

U razdoblju od 2025. do 2028. godine, Grad Kutina će nastaviti s financiranjem Hrvatske gorske službe spašavanja sukladno važećim propisima.

## 4.5. POVJERENICI CIVILNE ZAŠTITE I NJIHOVI ZAMJENICI

Na temelju članka 34. Zakona o sustavu civilne zaštite, (NN 82/15, 118/18), članka 21. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), članka 46. Statuta Gada Kutine („Službene novine Grada Kutine“ br. 6/09, 3/13, 4/13- pročišćeni tekst, 2/18, 4/18- pročišćeni tekst), gradonačelnik Grada Kutine dana 01. ožujka 2021. godine donosi Odluku o imenovanju povjerenika i zamjenika povjerenika civilne zaštite za područje Grada Kutine (KLASA: 810-01/21-01/5, URBROJ: 2176/03-10/01-21-1, od dana 1. ožujka 2021.).

Odlukom je imenovano 25 povjerenika i zamjenika povjerenika na području Grada Kutine. Povjerenici civilne zaštite imaju izuzetno važnu ulogu, kako u preventivi, tako i tijekom djelovanja cjelovitog sustava civilne zaštite u velikim nesrećama. Njihove zadaće obuhvaćaju sljedeće aktivnosti:

* sudjelovanje u pripremanju i osposobljavanju građana za osobnu i uzajamnu zaštitu te usklađivanje provođenja osobne i uzajamne zaštite i pomoći pripadnicima ranjivih skupina u stambenoj zgradi, naselju ili ulici za koju su odlukom gradonačelnika Grada Kutine imenovani povjerenikom,
* obavješćivanje građana o potrebi i načinima pravodobnog poduzimanja mjera i postupaka civilne zaštite te o mobilizaciji za sudjelovanje u civilnoj zaštiti,
* sudjelovanje u organiziranju i provođenju evakuacije, sklanjanja i zbrinjavanja te drugih mjera civilne zaštite,
* obavljanje poslova i zadaća prema nalozima načelnika i/ili stožera civilne zaštite Grada Kutine usmjerenih na spašavanja u velikoj nesreći.

Na temelju čl. 21. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), povjerenici civilne zaštite i njihovi zamjenici imenuju se po ulici, naselju i/ili grupi naselja, a sukladno kriteriju 1 povjerenik i 1 zamjenik povjerenika za maksimalno 300 stanovnika.

Za unapređenje postojećeg stanja u promatranom periodu potrebno je:

* provoditi provjeru mobilizacijske spremnosti,
* sukladno Planu vježbi ih uključiti u organizirane pokazne vježbe.

## 4.6. PRAVNE OSOBE OD INTERESA ZA SUSTAV CIVILNE ZAŠTITE

Na temelju članka 17. stavak 1. podstavak 3. Zakona o sustavu civilne zaštite („Narodne novine“, br. 82/15, 118/18, 31/20, 20/21, 144/22), članka 32. Statuta Grada Kutine („Službene novine Grada Kutine“, br. 5/23), uz prethodnu suglasnost MUP RH, Ravnateljstva civilne zaštite, Područnog ureda civilne zaštite Zagreb, Službe civilne zaštite Sisak ( KLASA: 240-05/24/04/12, URBROJ: 511-01-364-24-2 od dana 01. srpnja 2024. godine), Gradsko vijeće Grada Kutine na 28. sjednici održanoj 10. listopada 2024. godine donijelo je Odluku o određivanju pravnih osoba od interesa za sustav civilne zaštite Grada Kutine.

Pravnim osobama od interesa za sustav civilne zaštite Grada Kutine određene su:

• EKO Moslavina d.o.o.,

• Moslavina plin d.o.o.,

• Moslavina d.o.o. Kutina,

• Komunalni servisi Kutina d.o.o.,

• Slukom d.o.o. Kutina,

• SMJEŠTAJNI KAPACITETI: Športski centar Kutina,

• KAPACITETI ZA ZBRINJAVANJE STANOVNIŠTVA I PRIPREMU TOPLIH OBROKA: Osnovna škola Zvonimira Franka sa sportskom dvoranom, Osnovna škola Stjepana Kefelje sa sportskom dvoranom

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 49/17), pravne osobe koje su odlukom Gradskog vijeća određene od interesa za sustav civilne zaštite dužne su izraditi Operativni plan civilne zaštite. Pravne osobe Operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

U slučaju mobilizacije pravnih osoba od interesa za sustav civilne zaštite, Grad Kutine će pravnim osobama podmiriti stvarno nastale troškove djelovanja ljudskih snaga i materijalnih resursa u provedbi mjera i aktivnosti civilne zaštite, a isto će se regulirati sporazumom.

## 4.7. KOORDINATORI NA LOKACIJI

Za područje Grada Kutina koordinatori na lokaciji nisu imenovani.

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16), Grad Kutina će u planu djelovanja civilne zaštite i u suradnji s operativnim snagama sustava civilne zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik nadležnog stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

## 4.8. UDRUGE GRAĐANA

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama Zakona i Planu djelovanja civilne zaštite.

Na području Grada Kutine djeluju udruge građana koje su sa svojim snagama i opremom kojom raspolažu od značaja za sustav civilne zaštite. Popis udruga nalazi se u Planu djelovanja civilne zaštite Grada Kutine

Navedene udruge mogu se uključiti u sustav civilne zaštite u trenutku ukazane potrebe, a s njima treba uspostaviti suradnju na način, da izrade popis snaga i opreme s kojom raspolažu na koju se može računati u danom trenutku.

Članovi udruga mobiliziraju se na temelju naloga, zahtjeva i uputa Stožera civilne zaštite i koordinatora na lokaciji. Članovi udruga ne mogu se istovremeno raspoređivati u više operativnih snaga na svim razinama ustrojavanja sustava civilne zaštite.

Za unapređenje postojećeg stanja u promatranom periodu udruge će:

* samostalno provoditi osposobljavanje svojih članova,
* prilikom financiranja udruga, sredstva za financiranje će usmjeriti na kupnju materijalno tehničkih sredstava koje su od značaja za civilnu zaštitu (vozila, osobna i skupna oprema i sl.).

# MJERE I AKTIVNOSTI U SUSTAVU CIVILNE ZAŠTITE

##  GRAĐANI U SUSTAVU CIVILNE ZAŠTITE

Svaki građanin dužan je brinuti se za svoju osobnu sigurnost i zaštitu te provoditi mjere osobne i uzajamne zaštite i sudjelovati u aktivnostima sustava civilne zaštite.

Pod mjerama osobne i uzajamne zaštite podrazumijevaju se osobito: samopomoć i prva pomoć, premještanje osoba, zbrinjavanje djece, bolesnih i nemoćnih osoba i pripadnika drugih ranjivih skupina, kao i druge mjere civilne zaštite koje ne trpe odgodu, a koje se provode po nalogu nadležnog stožera civilne zaštite i povjerenika civilne zaštite, uključujući i prisilnu evakuaciju kao preventivnu mjeru koja se poduzima radi umanjivanja mogućih posljedica velike nesreće i katastrofe. Osoba koja je u slučaju velike nesreće i katastrofe nastradala dužna se prijaviti nadležnom tijelu Grada Kutine koje vodi evidenciju stradalih osoba radi ostvarivanja prava na pomoć (materijalnu, financijsku, privremeni smještaj, organiziranu prehranu i slično).

Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama radi spašavanja života i zdravlja građana, materijalnih i kulturnih dobara i okoliša, i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, kemijsko-biološko-radiološko-nuklearna zaštita (KBRN zaštita), asanacija (humana, animalna, asanacija terena), zaštita životinja i namirnica životinjskog porijekla te zaštita bilja i namirnica biljnog porijekla.

##  Edukacija i jačanje svijesti stanovnika Grada Kutine u području civilne zaštite

U pravcu postizanja pravilnog postupanja i smanjenja šteta konstantno će se educirati stanovništvo na sljedeći način:

* provođenjem informiranja građana putem sredstava javnog informiranja,
* provođenjem informiranja građana kroz rad mjesnih odbora i drugih institucija,
* prema postojećem kalendaru obilježavanje svih datuma od značaja za civilnu zaštitu (Dan civilne zaštite Republike Hrvatske→01. ožujka; Dan europskog broja 112→11. veljače i Međunarodni dan smanjenja rizika od katastrofa→13. listopada),
* prezentacije rada redovnih snaga civilne zaštite putem vježbi civilne zaštite Grada Kutine, prema Planu vježbi civilne zaštite.

##  UZBUNJIVANJE I OBAVJEŠĆIVANJE

Uzbunjivanje stanovništva provodit će se sukladno Pravilniku o postupku uzbunjivanja stanovništva („Narodne novine“ broj 69/16). Odluku o uzbunjivanju stanovništva putem sirena, oglašavanjem znaka neposredne opasnosti ili upozorenja na nadolazeću opasnost, s priopćenjem za stanovništvo donosi gradonačelnik, a u slučaju njegove odsutnosti ili spriječenosti načelnik Stožera civilne zaštite.

Odluka o uzbunjivanju stanovništva donosi se na temelju informacija ranog upozoravanja institucija iz javnog sektora u sklopu propisanog djelokruga u području meteorologije, hidrologije i obrane od poplava, ionizirajućeg zračenja, inspekcijske službe i institucija koje provode znanstvena istraživanja, informacija o neposrednoj opasnosti od nastanka nesreće koje prikupljaju operateri postrojenja s opasnim tvarima, hidroakumulacija i vatrogastvo i informacije koje prikupljaju Ministarstvo obrane i Ministarstvo unutarnjih poslova.

Odluka o uzbunjivanju stanovništva s priopćenjem za stanovništvo upućuje se Županijskom centru 112 telefonskim pozivom na broj 112.

Pravne osobe – operateri dužni su uspostaviti i održavati sustav uzbunjivanja u perimetru stvarnih rizika za građane i to:

* pravne osobe koje se bave djelatnošću koja svojom naravi može ugroziti život i zdravlje građana, materijalna i kulturna dobra i okoliš, a koje koriste velike količine opasnih tvari propisane posebnim propisima na području zaštite okoliša te su dužne izrađivati izvješća o sigurnosti,
* pravne osobe koje su vlasnici ili upravljaju akumulacijama vode i vodnim kanalima za proizvodnju električne energije i opskrbu vodom,
* pravne osobe koje se bave djelatnošću koja svojom naravi može ugroziti život i zdravlje građana, materijalnih i kulturnih dobara i okoliša, a posluju unutar industrijske zone koja je prema aktima središnjeg tijela državne uprave nadležnog za zaštitu okoliša ugrožena domino efektom.

Vlasnici i korisnici objekata u kojima se okuplja ili istodobno boravi više od 250 osoba te odgojne, obrazovne, zdravstvene i druge ustanove, sportske dvorane, stadioni, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja Županijskog centra 112 o vrsti opasnosti i mjerama za zaštitu koje je potrebno poduzeti.

# FINANCIRANJE SUSTAVA CIVILNE ZAŠTITE

Temeljem članka 72. stavaka 1. i 2. *Zakona,* u Proračunu Grada Kutine osiguravaju se financijska sredstva za pozivanje, raspoređivanje, popunu, opremanje, osposobljavanje, uvježbavanje, aktiviranje, mobiliziranje i djelovanje operativnih snaga sustava civilne zaštite sukladno ovim Smjernicama i Godišnjim planom razvoja sustava civilne zaštite.

Proračunom Grada Kutine osiguravaju se financijska sredstva za izvršavanje mjera i aktivnosti u sustavu civilne zaštite. Financiranjem sustava civilne zaštite potrebno je postići racionalno, funkcionalno i učinkovito djelovanje sustava civilne zaštite.

Slijedom navedenoga potrebno je osigurati financijska sredstva za:

* operative snage vatrogastva,
* operative snage Crvenog križa,
* operativne snage Hrvatske gorske službe spašavanja,
* udruge,
* povjerenike civilne zaštite i njihove zamjenike (osposobljavanje i opremanje),
* naknadu mobiliziranim povjerenicima civilne zaštite i njihovim zamjenicima,
* naknadu troškova pravnim osobama od interesa za sustav civilne zaštite,
* naknadu za privremeno oduzete pokretnine radi provedbe mjera civilne zaštite.

# ZAKLJUČAK

Sustav civilne zaštite je oblik pripremanja i sudjelovanja sudionika civilne zaštite u reagiranju u slučaju izbijanja velike nesreće i/ili katastrofe i otklanjanju mogućih uzoraka te posljedica istih.

Grad Kutina u okviru svojih prava i obveza utvrđenih Ustavom i *Zakonom*, uređuje, planira, organizira, financira i provodi civilnu zaštitu. Dobra suradnja svih operativnih snaga sustava civilne zaštite bitna je za uspješno djelovanje u velikim nesrećama i katastrofama, a doprinosi i racionalnom trošenju financijskih sredstava iz proračuna.

Stanje izrađenosti dokumenata iz područja sustava civilne zaštite je zadovoljavajuće. Usvajanjem Procjene rizika od velikih nesreća dati je temelj za donošenje svih akata sukladno važećim zakonskim i podzakonskim propisima.

Predsjednik Gradskog vijeća